DBRS

Η DBRS είναι ένας διεθνής οίκος αξιολόγησης πιστοληπτικής ικανότητας (CRA) που ιδρύθηκε το 1976 (αρχικά γνωστός ως Dominion Bond Rating Service) στο Τορόντο. Το σημερινό ιδιοκτησιακό καθεστώς, με επικεφαλής τις Carlyle Group and Warburg Pincus, ανακοίνωσε την εξαγορά της εταιρείας τον Δεκέμβριο του 2014 και η εξαγορά ολοκληρώθηκε τον Μάρτιο του 2015.
Η DBRS έχει γραφεία στο Τορόντο, τη Νέα Υόρκη, το Σικάγο, το Λονδίνο και τη Μαδρίτη και είναι ο τέταρτος μεγαλύτερος οίκος αξιολόγησης πιστοληπτικής ικανότητας κατέχοντας περίπου το 2 έως 3% του παγκόσμιου μερίδιο αγοράς. Η DBRS αποτελείται από τέσσερις θυγατρικές εταιρίες – DBRS Limited, DBRS, Inc. και  DBRS Ratings Limited.
Τον Αύγουστο του 2016 ο Stephen Joynt τοποθετήθηκε προσωρινός διεθύνων σύμβουλος, έχοντας προηγουμένως διατελέσει πρόεδρος του διοικητικού συμβουλίου. Ο κ. Joynt είχε διατελέσει στο παρελθόν Διευθύνων Σύμβουλος της Fitch Ratings. 
Η DBRS είναι εγγεγραμένη στην Αμερικανική Επιτροπή Κεφαλαιοαγοράς (SEC) ως Εθνικά Αναγνωρισμένος Οργανισμός Στατιστικής Αξιολόγησης (NRSRO) σύμφωνα με το Νόμο του 2006 περί Μεταρρύθμισης της των εταιριών Παροχής Υπηρεσιών Αξιολόγησης Πιστοληπτικής Ικανότητας και τους κανονισμούς που εγκρίθηκαν βάσει αυτού.
Η DBRS είναι μία από τις συνολικά 10 εταιρείες που έχουν αναγνωριστεί από την Αμερικανική Επιτροπή Κεφαλαιαγοράς ως Εθνικά Αναγνωρισμένος Οργανισμός Στατιστικής Αξιολόγησης (NRSRO).
Η εταιρεία είναι εγγεγραμένη ως οίκος αξιολόγησης πιστοληπτικής ικανότητας στην Ευρωπαική Ένωση σύμφωνα με τον κανονισμό (ΕΕ) αριθμ. 1060/2009 του Ευρωπαικού Κοινοβουλίου, όπως τροποποιήθηκε από τον κανονισμό (ΕΕ) αριθ. 513/2011 και τον κανονισμό αριθ. 462/2013 σχετικά με τους οίκους αξιολόγησης πιστοληπτικής ικανότητας καθώς επίσης και στην Επιτροπή Κεφαλαιαγοράς του Οντάριο (OSC) στον Καναδά.
Η DBRS, όπως και οι μεγαλύτεροι ανταγωνιστές της Standard & Poor’s, Moody's Investors Service and Fitch Ratings, είναι ένας από τους τέσσερις οίκους αξιολόγησης πιστοληπτικής ικανότητας που έχουν λάβει την διαπίστευση του ECAI από την Ευρωπαική Κεντρική Τράπεζα (ΕΚΤ). Αυτό σημαίνει ότι μόνο οι αξιολογήσεις αυτών των τεσσάρων οργανισμών  μπορούν να χρησιμοποιηθούν από την ΕΚΤ για τον προσδιορισμό των απαιτήσεων εξασφάλισης για δανεισμό από αυτήν. Τα τελευταία χρόνια, η ΕΚΤ χρησιμοποίησε για τέτοιους σκοπούς τις αξιολογήσεις της DBRS σε ευρωπαϊκά κράτη, όπως π.χ. η Πορτογαλία, η Ιρλανδία και η Ιταλία.

Ιστορικό

Η εταιρεία ιδρύθηκε από τον Walter Schroeder, ο οποίος έθεσε τις βάσεις του επιχειρηματικού του σχεδίου κατά τη διάρκεια οικογενειακών διακοπών καθοδόν προς το Μόντρεαλ. Ο ίδιος δημιούργησε τον οίκο αξιολόγησης από την αρχή με κεφάλαιο λιγότερο από $1.000 και η εταιρεία άνοιξε το πρώτο της γραφείο στο Τορόντο σε έναν μικρό χώρο 140 τετραγωνικών μέτρων. 
Η οικογένεια Schroeder προχώρησε αργότερα στην πώληση της εταιρείας στην τωρινή της διοίκηση. Από την ίδρυση της έως και σήμερα η DBRS αποτελεί τον μεγαλύτερο οίκο αξιολόγησης στον Καναδά ενώ έχει ακόμα δραστηριότητες στις ΗΠΑ και την Ευρώπη.
Άνοιξε τα γραφεία της στο Σικάγο και τη Νέα Υόρκη το 2003, στο Λονδίνο το 2010, στην Φρανκφούρτη το 2018 και στη Μαδρίτη το 2019. Το 2008 το όνομα της εταιρείας άλλαξε από Dominion Bond Rating Service σε DBRS. 
Σήμερα, η DBRS έχει περίπου 500 εργαζομένους συνολικά και αξιολογεί περισσότερους από 2.400 εκδότες χρέους και σχεδόν 50.000 χρεόγραφα παγκοσμίως.

Εταιρική και Επιχειρησιακή Δομή

Η DBRS Limited είναι η εταιρεία που δραστηριοποιείται στον Καναδά. Η DBRS, Inc. είναι η εταιρεία που δραστηριοποιείται στις Ηνωμένες Πολιτείες και η DBRS Ratings Limited εδρεύει στο Λονδίνο και καλύπτει τις ευρύτερες ευρωπαϊκές δραστηριότητες του οργανισμού.

Συστήματα Αξιολόγησης

Η DBRS παρέχει ανεξάρτητες υπηρεσίες αξιολόγησης πιστοληπτικής ικανότητας για χρηματοπιστωτικά ιδρύματα, εταιρείες, κράτη καθώς και για δομημένα χρηματοπιστωτικά προϊόντα σε όλες τις γεωγραφικές περιοχές που δραστηριοποιείται.
Οι αξιολογήσεις πιστοληπτικής ικανότητας είναι εκτιμήσεις του πιστωτικού κινδύνου που αντικατοπτρίζουν τη φερεγγυότητα μιας οντότητας ή ενός χρεογράφου. Κατά την Επιτροπή Αξιολόγησης λαμβάνονται αποφάσεις οι οποίες βασίζονται σε συλλογική εκτίμηση της DBRS και όχι στην άποψη ενός μόνο αναλυτή. Οι αποφάσεις βασίζονται σε επαρκείς πληροφορίες που ενσωματώνουν τόσο παγκόσμιους όσο και τοπικούς παράγοντες, καθώς και στη χρήση εγκεκριμένων μεθοδολογιών και είναι ανεξάρτητες από οποιαδήποτε πραγματική ή φαινομενική σύγκρουση συμφερόντων.

DBRS Viewpoint

Το DBRS Viewpoint είναι μια ηλεκτρονική πλατφόρμα που ξεκίνησε το 2016 (γνωστή στο παρελθόν ως iReports), η οποία παρέχει διαδραστική πρόσβαση σε πληροφορίες σχετικά με συναλλαγές ενυπόθηκων τίτλων, καθώς και σε ερευνητική δραστηριότητα και άλλα προϊόντα της DBRS. Μέσω της πλατφόρμας αυτής οι χρήστες δύνανται να βρουν περισσότερες πληροφορίες σχετικά με την ανάλυση αλλά και τα δεδομένα που χρησιμοποιούνται.